
 REPUBLIKA HRVATSKA 
TRGOVAČKI SUD U OSIJEKU	 

U  I M E  R E P U B L I K E  H R V A T S K E

R J E Š E N J E

	
               TRGOVAČKI SUD U OSIJEKU, po sucu Dubravki Kuveždić, povodom zahtjeva FINANCIJSKE AGENCIJE, RC Osijek, Podružnica Osijek, L. Jagera 3, OIB 85821130368, za provedbom skraćenog stečajnog postupka nad dužnikom CENTAR ZA EDUKACIJU I PREVENCIJU NASILJA, Đakovo, Trg  Dr. F. Tuđmana 4, OIB 35143820564, dana 12. travnja 2017.,  


r i j e š i o   j e

	
Odbacuje se zahtjev za provedbu skraćenog stečajnog postupka nad dužnikom CENTAR ZA EDUKACIJU I PREVENCIJU NASILJA, Đakovo, Trg  Dr. F. Tuđmana 4, OIB 35143820564.


Obrazloženje


	     Financijska agencija Regionalni centar Osijek, Podružnica Osijek podnijela je dana 30. listopada 2015. zahtjev ovom sudu za provedbu skraćenog stečajnog postupka nad  dužnikom CENTAR ZA EDUKACIJU I PREVENCIJU NASILJA, Đakovo, Trg  Dr. F. Tuđmana 4, OIB 35143820564.

Trgovački sud u Osijeku je dana 10. ožujka 2016. godine objavio oglas na mrežnoj stranici e-Oglasna ploča sudova pod poslovnim brojem St-666/15 sukladno članku 430. Stečajni zakon (NN br. 71/15, dalje SZ) kojim su pozvane osobe ovlaštene za zastupanje dužnika po zakonu da sudu u roku od 15 dana od dana objave oglasa dostave javnobilježnički ovjerovljeni prokazni popis imovine i obveza na propisanom obrascu, te su ujedno pozvani i vjerovnici da najkasnije u roku 45 dana od dana objave oglasa predlože otvaranje stečajnog postupka nad dužnikom, pod prijetnjom nastupanja pravnih posljedica iz članka 431. SZ.                  

	Protekom roka od 45 dana vjerovnici niti osobe ovlaštene za zastupanje dužnika nisu postupili po pozivu suda. 

	Dužnik je uz žalbu od 25. svibnja 2016. dostavio prokazni popis imovine ovjeren po javnom bilježniku  te izvadak broj 46 Zagrebačke banke d.d. i Očevidnik FINE o danima insolventnosti od 23. svibnja 2016. Po pozivu suda FINA je dostavila podatke o stanju blokade računa od 11. siječnja 2017. i 7. travnja 2017. godine. 

	Prema odredbi članka 428. Stečajnog zakona sud će provesti skraćeni stečajni postupka nad pravnom osobom ako su ispunjene slijedeće pretpostavke:
· ako nema zaposlenih,
· ako u očevidniku redoslijeda osnova za plaćanje ima evidentiranih neizvršenih osnova za plaćanje u neprekinutom razdoblju od 120 dana
· ako nisu ispunjene pretpostavke za pokretanje drugog postupka radi brisanja iz sudskog registra. 

Imajući u vidu da iz prokaznog popisa imovine dužnika te izvoda iz Zagrebačke banke slijedi da na računu dužnika na dan 18. svibnja 2016. ima sredstava te da po podnescima FINE od 11. siječnja 2017. i 7. travnja 2017. slijedi da  na dan  izdavanja potvrde na računima i novčanim sredstvima ovršenika evidentirano 0 dana neprekidne blokade u proteklih 6 mjeseci zbog nepodmirenih osnova za plaćanje evidentiranih u Očevidniku redoslijeda osnova za plaćanje, te da nepodmirene obveze na dan izdavanja potvrde iznose 0,00 kn, sud zaključuje da nisu ispunjene pretpostavke za provedbu skraćenog stečajnog postupka, te je sud zahtjev FINE odbacio, te u skladu s odredbom članka 428. stav 1. točka 2. Stečajnog zakona (Narodne novine br. 71/15, dalje SZ) riješio kao u izreci.  


U Osijeku 12. travnja 2017.


								               S U D A C :  
							                  Dubravka Kuveždić, v.r.                 


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu RH u roku od 8 dana, pismeno u 3 primjerka, putem ovoga suda.  
 

        Za točnost otpravka
                    ovlašteni službenik:
           Darija Miličević  

1

image1.png




